cyanic-selkie/wikianc huggingface dataset:
הונגריה במשחקים האולימפיים
אולימפיאדת בייג'ינג (2008)
חותרות הקיאק נטשה יאניץ' וקטלין קובאץ' שמרו על תוארן במקצה הזוגות ל-500 מטר, ויחד עם גבריאלה סאבו ודנוטה קוזאק זכו גם במדליית כסף במקצה הרביעיות. חותר הקאנו אטילה ואידה זכה במדליית הזהב במקצה ל-1000 מטר, וג'רג' קוזמן ותאמאש קיש זכו במדליית ארד במקצה הזוגות לאותו המרחק. לאזלו צ'ה זכה ב-3 מדליות כסף, במשחים ל-200 מטר פרפר, 200 מטר מעורב אישי ו-400 מטר מעורב אישי. בכל אחד מהמשחים ניצח מייקל פלפס, ובכולם קבע שיא עולם. צ'ה הסתפק בקביעת שיאים אירופיים בשלושת המשחים. המתאבק זולטאן פודור זכה במדליית כסף, והסייפת אילדיקו מינצ'ה-נבאלד זכתה במדליית ארד.
מיידה הפטיש כריסטיאן פארש סיים במקום הרביעי, אך לאחר פסילתם של שני הבלארוסים ואדים דביאטובסקי ואיוואן ציחאן שדורגו לפניו, בשל נטילת חומרים אסורים, הוענקה לו מדליית הכסף. בשנת 2010 קיבל בית הדין לבוררות בספורט את ערעורם של הבלארוסים, בשל טעות בבדיקות המעבדה, והמדליות הושבו להם. דירוגו של פארש, אם כן, נותר רביעי.
נבחרת הכדורמים זכתה בתוארה התשיעי, והשלישי ברציפות, לאחר שגברה בחצי הגמר על מונטנגרו, ובמשחק הגמר על נבחרת ארצות הברית. נבחרת הנשים סיימה את משחקיה בשלב הבתים ללא הפסד, אך הפסידה בחצי הגמר לנבחרת רוסיה, ובמשחק על המקום השלישי הפסידה לנבחרת אוסטרליה בזריקות הכרעה. נבחרת הנשים בכדוריד סיימה אף היא במקום הרביעי, לאחר שהפסידה בחצי הגמר לנבחרת רוסיה, ובמשחק על המקום השלישי לנבחרת קוריאה הדרומית.
אולימפיאדת לונדון (2012)
באולימפיאדת לונדון (2012) חזרה המשלחת ההונגרית לרמת הישגים דומה לזו של ראשית העשור הקודם, לאחר שזכתה ב-17 מדליות, מהן 8 מדליות זהב, שהקנו לה את המקום התשיעי בטבלת המדליות.
חותרת הקיאק דנוטה קוזאק זכתה במדליית זהב במקצה ל-500 מטרים והייתה שותפה לזכייה במדליית הזהב במקצה הרביעיות לאותו המרחק. קטלין קובאץ', שאף היא הייתה שותפה להישג, זכתה גם במדליית כסף, יחד עם נטשה דוסב-יאניץ', במקצה הזוגות למרחק זה. דוסב-יאניץ' זכתה גם במדליית ארד במקצה ל-200 מטרים. במקצה הגברים ל-1000 מטרים זכו רודולף דומבי ורולנד קקני במדליית הזהב, ורביעיית החותרים ההונגרית זכתה במדליית כסף. מיקלוש דודאש סיים במקום השישי במקצה היחידים ל-200 מטר וחותר הקאנו אטילה ואידה סיים במקום השישי במקצה ל-1000 מטרים.
השחיין דניאל גיורטה קבע שיא עולם במשחה ל-200 מטר חזה (2:07.28 דקות) וסיים במקום הרביעי במשחה ל-100 מטר חזה. אווה ריסטוב זכתה במדליית הזהב בשחייה במים פתוחים ל-10 ק"מ, ולאסלו צ'ה זכה במדליה האולימפית החמישית שלו, מדליית ארד במשחה ל-200 מטר מעורב אישי. שחיינים הונגרים נוספים שהעפילו למשחי הגמר כללו את קטינקה הוסו (מקום רביעי במשחה ל-400 מטר מעורב אישי ומקום שמיני במשחה ל-200 מטר מעורב אישי), נבחרת השליחים ל-100X4 מטר מעורב (מקום חמישי), גרגה קיש (מקום שישי ב-400 מטר חופשי), בוגלרקה קפש (מקום שישי ב-800 מטר חופשי), ז'וז'אנה יאקובוש (מקום שביעי ב-200 מטר פרפר) ונבחרת השליחים ל-200X4 מטר חופשי (מקום שמיני).
כריסטיאן פארש זכה במדליית זהב ביידוי פטיש, והיה האתלט ההונגרי היחיד שהעפיל למקצה גמר. המתעמל כריסטיאן ברקי זכה במדליית הזהב בתרגיל על סוס הסמוכות וויד הידווגי סיים במקום השמיני בתרגיל זה. הסייף ארון סילאגי זכה במדליית זהב בחרב, היחידה בענף זה. שני ג'ודאים הונגרים זכו במדליות, מיקלוש אונגוורי זכה במדליית כסף ואווה צ'רנוביצקי זכתה במדליית ארד. שני ג'ודאים נוספים סיימו במקום החמישי. המתאבק תאמאש לרינץ זכה במדליית כסף, ופטר מודוש זכה במדליית ארד. גאבור האטוש סיים במקום החמישי, אך מספר חודשים לאחר המשחקים התברר כי יריבו בקרב על מדליית הארד, האוזבקי סוסלאן טיגייב, השתמש בחומרים אסורים. מדליית הארד ניטלה ממנו וניתנה להאטוש. את תמונת המדליות השלים אדם מארוסי, שזכה במדליית ארד בקרב חמש מודרני. בנוסף, שלושה קלעים הונגרים סיימו במקום השישי: ריכרד בוגנר (ירי בצלחות חרס כפולות), פטר זידי (ירי מ-50 מטר בשלושה מצבים) וסופיה צ'ונקה (ירי באקדח מ-25 מטר)
נבחרת הכדוריד הייתה שותפה לאחד המשחקים הדרמטיים ביותר, כשגברה על נבחרת איסלנד ברבע הגמר לאחר שתי הארכות. בהמשך, הפסידה לנבחרות שוודיה וקרואטיה, וסיימה שוב במקום הרביעי. נבחרת הנשים בכדורמים סיימה אף היא במקום הרביעי, לאחר הפסדים לנבחרות ספרד ואוסטרליה בשלבים המכריעים, ונבחרת הגברים סיימה במקום החמישי.
אולימפיאדת ריו דה ז'ניירו (2016)
באולימפיאדת ריו דה ז'ניירו (2016) צברה המשלחת ההונגרית 15 מדליות, מהן 8 מדליות זהב.
השחייה שבה לקדמת הבמה, ו-7 מהמדליות הושגו בענף זה. הספורטאית המעוטרת במשלחת הייתה קטינקה הוסו, שזכתה ב-3 מדליות זהב ומדליית כסף אחת. הוסו קבעה שיא עולם במשחה ל-400 מטר מעורב אישי (4:26.36 דקות), שיא אולימפי במשחה ל-200 מטר מעורב אישי (2:06.58 דקות) וניצחה גם במשחה ל-100 מטר גב. המשחה היחיד בו לא ניצחה היה המשחה ל-200 מטר גב, והיא זכתה בו במדליית כסף, לאחר שהגיעה 6 מאיות השנייה אחרי המנצחת, מאיה דיראדו מארצות הברית. שחיינית נוספת, בוגלרקה קפש, זכתה במדליית ארד במשחה ל-800 מטר חופשי וסיימה במקום הרביעי במשחה ל-400 מטר חופשי. השתיים שיתפו פעולה במשחה השליחות ל-200X4 מטר חופשי, בו סיימה הנבחרת ההונגרית במקום השישי. לאסלו צ'ה זכה במדליה האולימפית השישית שלו, מדליית כסף במשחה ל-100 מטר פרפר. בנוסף, סיים במקום השביעי במשחה ל-200 מטר פרפר. שחיין נוסף, תמאש קנדרשי, זכה במדליית ארד במשחה ל-200 מטר פרפר. דניאל גיורטה לא הצליח לשחזר את הישגיו מלונדון, והודח כבר בשלבי המוקדמות.
הקיאקיסטית דנוטה קוזאק זכתה ב-3 מדליות זהב: במקצה היחידות ל-500 מטר, במקצה הזוגות ל-500 מטר (יחד עם גבריאלה סאבו) ובמקצה הרביעיות לאותו המרחק. בתחרויות הגברים סיימו הקיאקיסטים פטר מולנאר ושאנדור טוטקה במקום הרביעי במקצה ל-200 מטר, חותרי הקאנו רוברט מיקה והנריק וסבנייאי סיימו במקום הרביעי במקצה ל-1000 מטר והקיאקיסטים בנימין ציינר וטיבור הופנאגל סיימו במקום השביעי במקצה לאותו המרחק. סייף החרב ארון סילאגי שמר על תוארו מלונדון, וסייפת הדקר אמשה סאס זכתה אף היא במדליית זהב. סייף הדקר גזה אימרה בן ה-42 זכה במדליית כסף, וכן במדליית ארד בטורניר הקבוצתי. באתלטיקה זכתה אניטה מרטון במדליית ארד בהדיפת כדור ברזל. כריסטיאן פארש איבד את תוארו ביידוי פטיש וסיים במקום השביעי, זולטן קובאגו סיים במקום השביעי בזריקת דיסקוס וגיירגי פרקש סיימה במקום השמיני בקרב שבע.
הקלע פטר שידי סיים במקום החמישי בירי ברובה אוויר. המתאבקים ויקטור לורנץ ופטר באצ'י סיימו במקום החמישי ודניאל ליגטי סיים במקום השביעי. הג'ודוקא מיקלוש אונגוורי סיים במקום החמישי והג'ודאיות אווה צ'רנוביצקי, הדוויג קרקש ואביגל יו סיימו במקום השביעי. נבחרת הנשים בכדורמים סיימה במקום הרביעי, לאחר שהפסידה בחצי הגמר לארצות הברית, ובמשחק על מדליית הארד הפסידה לנבחרת רוסיה בזריקות עונשין. נבחרת הגברים סיימה את שלב הבתים ללא הפסד, אך נכנעה למונטנגרו ברבע הגמר, במשחק שהוכרע בזריקות עונשין, וסיימה במקום החמישי.
משחקי החורף
הישגיהם של הספורטאים ההונגרים במשחקי החורף היו צנועים יותר, והם מסתכמים בשבע מדליות, מדליית זהב בהחלקה מהירה במסלול קצר ושש מדליות בהחלקה אומנותית.
ההונגרים האשונים שזכו במדליה אולימפית במשחקי החורף היו אמילי רוטר ולאסלו סולאש, שזכו במדליית ארד באולימפיאדת לייק פלאסיד (1932). באותם המשחקים סיימו אולגה אורגוניסטה ושאנדור סאלאי במקום ברביעי. רוטר וסולאש שחזרו את הישגם גם באולימפיאדת גרמיש פרטנקירכן (1936), וגם אז הזוג שסיים במקום היה הונגרי - פירוסקה ואטילה סקרנשי.
באולימפיאדת סנט מוריץ (1948) זכו אדה קיראיי ואנדריאה קקשי במדליית כסף. קורנל פאיור סיים במקום הרביעי בהחלקה מהירה. ארבע שנים אחר כך, באולימפיאדת אוסלו (1952) זכו בני הזוג מריאנה ולאסלו נאג' במדליית ארד. הם שחזרו את ההישג גם באולימפיאדת קורטינה ד'אמפצו (1956).
ההישג המשמעותי הבא ההי רק באולימפיאדת סאפורו (1972), אז דורגה ז'וז'ה אלמאשי במקום החמישי בתחרות ההחלקה האומנותית ליחידות. כריסטינה רגצי ואנדראש סלאי סיימו במקום החמישי באולימפיאדת אינסברוק (1976). באולימפיאדת לייק פלאסיד (1980) זכו השניים במדליית הכסף, המדליה הראשונה של הונגריה במשחקי החורף מזה 24 שנים, והאחרונה עד כה.
ההישגים המשמעותיים הבאים של המשלחת ההונגרית הגיעו רק באולימפיאדת טורינו (2006), אז סיימה אריקה הוסאר במקום הרביעי בהחלקה מהירה במסלול קצר, במקצה ל-1500 מטר, וויקטור קנוך הגיע למקום החמישי במקצה המקביל לגברים. באולימפיאדת ונקובר (2010) סיימה רביעיית השליחות ל-3000 מטרים במקום החמישי, ובאולימפיאדת סוצ'י (2014) סיימה במקום השישי. באותם המשחקים, דורגה גולשת הסקי האלפיני אדית מיקלוש במקום השביעי בגלישה במורד.
באולימפיאדת פיונגצ'אנג (2018) זכתה נבחרת השליחים בהחלקה מהירה במסלול קצר במדליית זהב במקצה 5000 מטר.
ביף טאנן
ביף האוורד טאנן (באנגלית: Biff Howard Tannen) הוא דמות בדיונית בטרילוגיית סרטי "בחזרה לעתיד". תומאס פ. וילסון מגלם את דמותו של ביף בכל שלושת הסרטים, כמו גם בבחזרה לעתיד: מתקן השעשועים שבאולפני יוניברסל, ומדבב את הדמות המצוירת, בסדרת האנימציה.
הונגריה במשחקים האולימפיים
לפי אולימפיאדה
באולימפיאדות הקיץ: width="20px"|
ביף טאנן
ביף הוא בריון גדול, גס רוח, יהיר ואלים שמשיג מה שהוא רוצה על ידי רמאות או באמצעות הפחדה של אחרים (למשל: על מנת שיעשו את העבודה שלו בשבילו). לו ולבני משפחתו יש נטייה לשבש מטבעות לשון, באופן שגורם להם להיראות טיפשים ומגוחכים, אף על פי שכוונתם הייתה להעליב או להפחיד. כל בני המשפחה סולדים מזבל. הקללה האהובה עליו ביותר היא "ראש תחת" ("Butthead").
הונגריה במשחקים האולימפיים
לפי אולימפיאדה
באולימפיאדות החורף:
ביף טאנן
ראשית חייו
ביף נולד בהיל ואלי, קליפורניה. הוא נינו של ביופורד טאנן, וסבו של גריף (גריף קורא לביף "סבא". שם משפחתו של גריף לא נאמר). במקום ללמוד בבית-הספר התיכון, הוא מעדיף לאיים על ג'ורג מק'פליי, על מנת שזה יעשה עבורו את שיעורי הבית שלו במקומו, בזמן שהוא שותה ומבלה עם חבריו. רוב חבריו ללימודים של ביף פוחדים ממנו. עם זאת, הוא פחות אמיץ כשהוא לבדו, ללא חברי הכנופיה שלו (מאטץ', סקינהד, ו-D-3).
הונגריה במשחקים האולימפיים
לפי ענף
בענפי הקיץ: width="20px"|
ביף טאנן
ראשית חייו
על פי טיוטת תסריט ראשונית, שמו האמצעי של ביף הוא "הווארד". על פי הסרט השני, הוא גר ביחד עם הסבתא שלו, גרטרוד טאנן, ברחוב מייסון 1809, היל ואלי (נכון לנובמבר 1955).
הונגריה במשחקים האולימפיים
לפי ענף
בענפי החורף:
ביף טאנן
מערכות יחסים
בשנת 1955, ביף היה דלוק על לוריין ביינס (בעוד היא, מצידה, לא סובלת אותו). עם זאת, בשנת 1985 החלופית נחשף כי בסופו של דבר לוריין טאנן התחתנה עם ביף, על מנת שלילדיה (מג'ורג' מק'פליי המנוח) יהיו חיים טובים יותר. בשנת 1985 המקורית, המצב המשפחתי של ביף איננו ידוע; בכל הטרילוגיה לא נעשה כל אזכור אודות אישה או ילדים.
ילדים וצאצאים
נכון לשנת 2015, לביף יש נכד בגיל העשרה, גריף טאנן, עובדה המעידה על כך שלביף יש לפחות ילד אחד בשנת 1985. בסדרת האנימציה נחשף כי לביף יש בן, בשם ביף ג'וניור.
א-תופאח
אַ-תֻּפַّאח (בערבית: حي التفاح – שכונת התפוח) היא שכונה בעיר עזה, צפונית-מזרחית למרכז העיר. מקור השם הוא במספר רב של עצי תפוח שהיו פזורים באזור זה. שטח השכונה כ-3,000 דונם, ובשנת 2011 מנתה אוכלוסייתה 41,500 נפש.
השכונה נחלקת לחצי מערבי וחצי מזרחי. לפני הריסת חומת העיר העתיקה של עזה, הייתה א-תופאח אחד משלושת הרבעים של העיר, לצד א-דרג' וזייתון שהיו מוקפים חומה. א-תופאח תפסה את חלקה הצפון-מזרחי של העיר העתיקה של עזה. ההגייה המקומית של שם השכונה היא אַ-תֻּפֵّאן.
קיומה של השכונה מתועד מזמן התקופה הממלוכית בארץ ישראל במאה ה-13. חלקה הדרומי נקרא "א-דבאע'ה" ברישומי מס עות'מאניים מהמאה ה-16, בהם תוארה כשכונה קטנה ובה 57 בתי אב. בתקופה זו כללה השכונה בית מטבחיים ובתי בורסקאות. באותו זמן נקרא חלקה הצפוני שכונת "בַּנִי עַמִיר".
בשכונה שני מסגדים עתיקים, הקדום מביניהם הוא מסגד אל-אייבכי, שהוקם בסוף המאה ה-13, והשני הוא מסגד איבן מרוואן, שהקמתו הושלמה בשנת 1324 ובקרבתו קיים בית קברות. סמוך לשכונה הוקם בית הקברות הצבאי הבריטי בעזה שבו טמונים 3,691 מחללי מלחמת העולם הראשונה והשנייה.
בשכונה נמצאת הספרייה הציבורית של עזה, ומספר בתי ספר של הצלב האדום. באוגוסט 2009, ארגן החמאס חתונה המונית בשכונה, בה חותנו 450 זוגות, לצד 100 נוספים באירוע מקביל במרכז העיר.
במבצע צוק איתן הפציץ צה"ל את ביתו של מפקד משטרת עזה, תייסיר אל-בטש, בשכונה. בהפצצה נהרגו 17 בני משפחת אל-בטש.
בית בכפר
רשת בית בכפר, היא רשת דיור המוגן לבני הגיל השלישי, עצמאיים. בבתי הדיור המוגן כ-1,000 יחידות דיור וכ-1,500 דיירים.
הרשת נוסדה בשנת 1990 על ידי משפחת בלושטיין. היא מספקת פעילויות חברתיות ותרבותיות, פעילות גופנית, מחשבים, קפיטריה וספרייה.
סניפי בית בכפר
הרשת מפעילה חמישה בתי דיור מוגן: שניים בכפר סבא, בגדרה, בביתן אהרון ובחוף כנרת (ליד גינוסר).
ישיבת קירואן
ישיבת קירואן (בערבית: يشيفا القيروان) הייתה ישיבה בעיר קירואן, בתוניסיה שבחבל איפריקיה. הישיבה התקיימה בתקופת הגאונים והיא הייתה אחת מהישיבות המרכזיות בין המאה ה-8 למאה ה-11.
הישיבה היוותה נדבך חשוב במעבר המרכז התורני מבבל והמשך מסורת התורה לאחר שקיעת המרכז בבבל, והייתה חלק מהפצת התורה באגן הים התיכון. מהישיבה יצאו תלמידי חכמים ומחברי ספרים שהטביעו חותם משמעותי על העולם היהודי.
תולדות הישיבה
העיר קירואן הייתה מרכז כלכלי ותרבותי חשוב בצפון אפריקה, ראשיתו של היישוב היהודי בקירואן הוא ככל הנראה במאה ה-8, אך ידיעות ודאיות על קיומו, כדגומת שאלות שתושבי העיר היהודים שלחו אל גאוני בבל, נמצאו רק מהמאה ה-9 ואילך.
הבלוודרה על הקלאוסברג
הבלוודרה על הקלאוסברג (גרמנית:  Belvedere auf dem Klausberg) שוכן בצפון העיר פוטסדאם שבגרמניה. הבלוודרה נבנה בין 1770 ל-1772, בתקופת שלטונו של פרידריך הגדול, על רכס הגובל בחלק הצפוני של פארק סנסוסי. האדריכל גאורג כריסטיאן אונגר הופקד על בניית הבלוודרה, שבלט למרחק רב בנוף העירוני של אותה תקופה.
היסטוריה
ב-1769 החל פרויקט בניית גן נוי חדש בסנסוסי, במקביל לסיום בנייתו של הארמון החדש. על המדרון הדרומי של הקלאוסברג נשתלו עצי פירות וגפנים, ובמבנים רבים בוצע חידוש מבחינת המראה שלהם. הבניינים היחידים שהעבודות עליהם הסתיימו בפועל הם הבלוודרה ובית הדרקון, שנבנה באותה תקופה. מלבד מטרתו כבניין נוי, הבלוודרה זכה למוניטין בתקופתו של פרידריך הגדול בזכות הנופים של פארק סנסוסי והאזורים שמסביבו, שנשקפו מחלונות הבניין.
המדרגות בצורת האות S שנבנו על הצד הצפוני של הקיר החיצוני נפגעו בגלל בעיות לחות, וב-1839 שופצו ונבנו מחדש בצורה של פרסת סוס. בחלק זה של הבניין נבנו פתחי אוורור, חלונות קשתיים ודלתות. במהלך עבודות השיפוצים של 1903 הורה הקיסר וילהלם השני לשפר את מצבם של אזורי המגורים, ולהקים מתקני סניטציה כך ששהותה של משפחת המלוכה בבניין תהיה יותר נוחה.
ישיבת קירואן
ראשי הישיבה
אחד מראשי הישיבה הנודעים, היה רבי יעקב בן נסים. לאחר פטירתו בשנת 1006 לספירה, היה בנו הרב ניסים גאון נער בן 16, ועקב כך לא התמנה למלא את מקום אביו כראש הישיבה. במקומו מינו את רבנו חושיאל (אביו של רבנו חננאל), שהיה אחד מארבעת השבויים. תחת הנהגתו הפכה הישיבה למרכז תורה חשוב ורב השפעה באפריקה, שכבר לא הייתה תלויה כבעבר בדעת גאוני בבל. הישיבה החלה לקיים קשרים הדוקים עם ראש ישיבת ארץ ישראל רבי שלמה בן יהודה גאון ואף ידוע על שניים מבני משפחות הגאונים הארץ ישראליים שהגיעו לקירואן ללמוד בישיבה.
הבלוודרה על הקלאוסברג
היסטוריה
הבלוודרה כמעט ונחרב לחלוטין בימים האחרונים של מלחמת העולם השנייה. הוא נשרף באפריל 1945 לאחר שנפגע מהפגזת ארטילריה, ובשנים שלאחר מכן היה תמיד על סף התמוטטות. ב-1990 החליטה קרן של חברת מסרשמיט לממן את שיפוץ הבניין, כמחווה עבור איחוד גרמניה. בספטמבר 2002 הועבר הבניין לניהולה של קרן הארמונות והגנים הפרוסיים בברלין-ברנדנבורג.
ישיבת קירואן
ראשי הישיבה
לאחר מותו של רבינו חושיאל מונה רב ניסים גאון לראש הישיבה. ובמקביל אליו שימש גם רבינו חננאל בן חושיאל כראש הישיבה. בימיהם בלטה הישיבה כמרכז הנהגה תורני שהשפיע על יהדות המגרב ועל יהדות התפוצות.
הבלוודרה על הקלאוסברג
מבנה
אונגר ביסס את תוכניותיו על שרטוט שהוצג בחיבור Del Palazzo de' Cesari (ארמון ססארי) מאת הארכאולוג האיטלקי פרנצ'סקו ביאנקיני, שניסה לשחזר את הארמון האימפריאלי ששכן בגבעת הפאלאטיום שברומא העתיקה. ביאנקיני התבסס על מקורות עתיקים בלבד, חלקים מההריסות, ורישום של בניין עם יסודות על מטבע זהב עתיק. במטבע זה ניתן לראות חדר סגור, ורוטונדה פתוחה עם תקרה קמרונית.
לבלוודרה יש קומת קרקע עגולה. הבניין מוקף בחלקו התחתון בעשרים עמודים איוניים, שעליהם נשענים במפלס גבוה יותר עשרים עמודים קורינתיים. שתי מרפסות, בצד המערבי ובצד המזרחי, קוטעות את רצף טבעת העמודים.
ישיבת קירואן
ראשי הישיבה
כשהיה רבי יצחק אלפסי בן 18 הוא הגיע מאלג'יר לקירואן, והתקבל בהערכה רבה בישיבה על ידי ראשי הישיבה רב ניסים ורבינו חננאל, והמשיך ללמוד בישיבה שנים רבות.
סופה של הישיבה
הכיבוש הבדואי ב-1057 גרם להתמעטות מספרם של היהודים ולסגירת הישיבה. סופה המוחלט של הקהילה היהודית במקום הגיע ב-1270, כאשר הוכרזה כאחת הערים הקדושות לאסלאם ונאסר על לא-מוסלמים להתגורר בה, והיהודים הוכרחו לעוזבה או להתאסלם.
הבלוודרה על הקלאוסברג
מבנה
הכיפה שמעל התקרה הקמרונית מקושטת בעשרים פסלי אבן חול של אלוהויות שונות, שנבנו בבתי מלאכה אחדים. האור חודר לשתי הקומות של הבניין דרך שמונה חלונות צרפתיים קשתיים. הדרך היחידה להיכנס לקומה העליונה היא באמצעות המדרגות, ואילו לקומה התחתונה ניתן להיכנס גם דרך דלת המחברת אותה עם המפלס שעליו בנוי הבלוודרה.
החדר התחתון לא שוקם מאז שנפגע בהפצצה של 1945. במהלך המאה ה-18 קירותיו היו מקושטים בשיש שלזי לבן וכדים מאבן ישפה אדומה שהיו גם מעל הדלתות הצרפתיות. רצפת המבנה הורכבה ממרצפות שיש אפורות בצורת טרפז, ובמרכז החדר הן הונחו בצורה של כוכב בעל שמונה קודקודים. האלמנט האדריכלי הזה הופיע גם בתקרה הקמרונית, שבמרכזה הייתה מסגרת שיש לבן. הריהוט בחדר הזה היה פשוט, וכלל 16 כיסאות מצופים מתכת עם מושבי עור אדום.
בחדר העליון והמשוקם הקירות מכוסים בשיש ירוק רך (קלאדון), הגורם להפיכת האור החודר פנימה לכחול. ליד החלונות הצרפתיים יש עיטורי טיח מצופים במתכת. ברצפת הפרקט יש דוגמת טרפז העשויה מסוגים שונים של עץ. על התקרה יש ציור של עננים וסוגים שונים של עופות, והיא נבנתה מחדש לאחר מלחמת העולם השנייה על סמך תצלום בשחור-לבן. גם בחדר זה הריהוט מורכב מ-16 כיסאות מצופים מתכת, אך בניגוד לחדר התחתון יש עליהם כריות ירוקות על מנת ליצור התאמה לצבע הקירות.
הצפנה הומומורפית
הצפנה הומומרפית מאפשרת לבצע חישוב באופן פומבי מבלי לחשוף את מרכיביו ואת תוצאתו. מדובר בכלי חזק מאוד שאף כונה "הגביע הקדוש של הקריפטוגרפיה". שימוש חשוב הוא כפתרון בעיות של ביטחון מידע במחשוב ענן, מפני שניתן לבצע פעולות חישוב בענן על מידע המוצפן הומומורפית בלי פיענוח שלו, תוך שמירה על סודיותו גם במקרה של פריצה למערכות הענן. חברות ענק טכנולוגיות עוסקות בפיתוח הצפנה כזו לשימושים שונים, כגון פייסבוק שמפתחת מערכת לניתוח נתונים מוצפנים שתשמש להתאמת מודעות מדויקת יותר למשתמשים בוואטסאפ.
הגדרה
בהינתן סכמת הצפנה עם פונקציית הצפנה E_{pk}(m) שמצפינה את המסר m עם המפתח הפומבי pk ופונקציית פענוח D_{sk}(c) המפענחת את המסר המוצפן c עם המפתח הפרטי sk. נסמן ב־M את מרחב ההודעות וב־C את מרחב ההודעות־המוצפנות של הסכמה. סכמת הצפנה תיקרא הומומומורפית ביחס לפונקציה ב־n משתנים אם לסכמה קיימת פונקציית הערכה  כך שלכל n הצפנות  של הודעות  מתקיים כי  מוציאה כפלט צופן c שהוא הצפנה של  באמצעות E_{pk}(m). ופירושו שניתן לבצע חישוב על המסר המוצפן ותוצאתו תהיה הצפנה של תוצאת החישוב על המסר טרם ההצפנה.
ברוב המקרים יש דרישה כחלק מההגדרה שהסכמה תהיה בטוחה סמנטית.
הצפנה הומומורפית חלקית
בשנת 1978, מעט לאחר פרסום הצופן RSA רון ריבסט, לאונרד אדלמן ודרטוזוס הגדירו את המושג לראשונה ודנו בחשיבות של הומומורפיזם בהצפנה. ההומומורפיזם שדובר עליו במאמר הוא הומומורפיזם חלקי, הוא אפשרי אך ורק לפעולת הכפל. אחת השאלות שעלו במאמר היא האם קיימת סכמת הצפנה שתהיה הומומורפית לכל פונקציה חשיבה.
דוגמאות להומומורפיזם חלקי:
הצפנה הומומורפית מלאה
הצפנה הומומורפית מלאה היא שיטת הצפנה שהומומרפית ביחס לכל פונקציה שניתנת לחישוב יעיל, זאת בניגוד להצפנה הומומורפית חלקית שהומומורפית רק עבור משפחה מצומצמת של פונקציות. הצפנה כזו תהיה הומומורפית גם לחיבור וגם לכפל, וכך תהיה הומומורפית בהתאם למודל של מעגל אריתמטי, ובעצם תשמר מבנה של חוג (מבנה אלגברי).
במשך כשלושים שנה לאחר פרסום המאמר של ריבסט, אדלמן ודרטוזוס השאלה האם קיימת הצפנה הומומורפית מלאה הייתה פתוחה. ההצפנה עם היכולת הקרובה ביותר שנמצאה הייתה סכמת הצפנה מ־2005 המסוגלת להעריך הומומורפית כל ביטוי מסוג 2-DNF, שהתפרסמה על ידי דן בונה, גו וניסים.
בשנת 2009 הוכיח קרייג ג'נטרי, דוקטורנט באוניברסיטת סטנפורד וחוקר בקבוצת ווטסון בחברת IBM, בעבודת הדוקטורט שלו שהצפנה כזו קיימת. הסכמה היא הצפנה מבוססת סריגים ומתבססת על הנחות בנוגע לסריגים אידיאליים. הבנייה התחלקה לשני שלבים עיקריים:
הבנייה של ג'נטרי ורעיון ה־Bootstrapping הביאו לפריחה בתחום. בשנים שעברו מאז פרסום עבודתו פורסמו סכמות הצפנה רבות (כמו TFHE, CKKS, BGV, ואחרים) המבוססות על רעיונות דומים שמנסות להתגבר על חלק מהחסרונות בבנייתו. כיום רוב הסכמות מתבססות על הנחת הקושי הנובעת מ־Learning With Errors של עודד רגב, שהיא הנחת קושי מקובלת יותר בניגוד להתבססות על סריגים אידיאליים. בנוסף, הסכמות היום יעילות יותר, אך עדיין לא יעילות מספיק לשימוש המוני.
טרה (מחלבה)
טרה הוא מותג של מחלבה שנוסדה בשנת 1942 בנחלת יצחק, ומשנת 2004 נמצאת בבעלותה של החברה המרכזית לייצור משקאות קלים. המחלבה מייצרת ומשווקת מוצרי חלב.
היסטוריה
"טרה אגודה יצרנית חקלאית שיתופית בנחלת יצחק" נוסדה ב-1942 על ידי קבוצה של שבעה רפתנים מנחלת יצחק. בתחילת דרכה שיווקה המחלבה חלב טרי לשתייה ברחבי תל אביב. במחלבה נוצרו עודפי חלב, אשר הביאו את המחלבה לייצור מוצרי חלב נוספים, כך גדלה וצירפה שישים ושלושה רפתנים נוספים מרחבי הארץ. הקבוצה החדשה רכשה חווה בשטח של 56 דונם בנחלת יצחק, רכשה מכונות והחלה בייצור סדיר של תוצרת חלב טרייה.
עם השנים התפתחה המחלבה, בנתה מערך הפצה גדול, הגדילה את נקודות המכירה, הגדילה את המפעל ורכשה מכונות פיסטור חדשות ומערכת ייצור מתקדמת.
באוגוסט 2007 רכשה מחלבת גלעד, שבשליטת "טרה", את הפעילות של "משק צוריאל".
בשנת 2008 החלה "טרה" בשיווק מוצרי חלב תחת המותג "מולר", בזיכיון שקיבלה מחברת "מילר". מהלך זה בא בעקבות פעולות שיזמו בשנים קודמות שתי מתחרותיה הגדולות ממנה: שטראוס, שביססה בשוק את מוצריה של "דנונה" ותנובה, אשר הגיעה לרווחים ממכירות מוצרי המותג "יופלה". ביולי 2017 קיבלה טרה את הכשרות המהודרת של "בד"ץ העדה החרדית", שהוא מערכת הכשרות הפרטית הגדולה בישראל.
נתונים על החברה
טרה מעסיקה כ-360 עובדים. כ-160 רפתות מספקות לה חלב בכמות של כ-135 מיליון ליטר בשנה.
החברה משווקת את מוצריה באמצעות ארבעה סניפי הפצה ומכירות הפרוסים בחיפה, שורק, ירושלים ובאר שבע. לרשות המחלבה עומד צי של כ-120 משאיות לחלוקה, המפיצות את מוצרי המחלבה בכל רחבי הארץ.
האתר המקורי של המחלבה, בשכונת נחלת יצחק התל אביבית, נמצא על קרקע שהפכה ליקרה במרוצת השנים. בשל כך, בקשה החברה סיוע ממשלתי להעברת המחלבה לפארק התעשיות נ.ע.ם. שבנתיבות, ואף קבלה אישור ממשלתי לתקציב של 35 מיליון דולר. ביולי 2013 הושלמה העברת המחלבה למחלבה החדשה בנתיבות. על הקרקע של המחלבה בנחלת יצחק צפויים להיבנות ארבעה מגדלי משרדים ומגורים.
סורק תלת ממדי
סורק תלת ממדי הוא מכשיר האוסף מידע מפני השטח על אובייקטים, כגון הצורה, המידות והצבע של האובייקט הסרוק, ומאפשר לאחר מכן ליצור מודלים דיגיטליים תלת־ממדים של אותו האובייקט לשימושים שונים.
ישנן טכנולוגיות רבות המשולבות בסורקי תלת הממד השונים. כל טכנולוגיה כרוכה במגבלות, יתרונות ועלויות משלה. ישנם לרוב מגבלות עם סוגים שונים של אובייקטים שלא ניתן לבצע דיגיטציה שלהם; למשל, טכנולוגיות אופטיות לא מאפשרות לרוב לסרוק אובייקטים מבריקים, אובייקטים בהם ישנה השתקפות או אובייקטים שקופים.
איסוף נתונים תלת־ממדיים שימושי למגוון רחב של יישומים. המכשירים הללו נמצאים בשימוש נרחב על ידי תעשיית הבידור לצורך הפקה של סרטים ומשחקי וידאו. יישומים נפוצים אחרים של טכנולוגיה זו כוללים עיצוב תעשייתי, יצירת עזרים חיצוניים אורתופדיים לחלקי הגוף השונים, יצירת איברים תותבים, הינדוס לאחור, יצירת דגמי אבטיפוס, בקרת איכות, ולצורך תיעוד של יצירות תרבות. בטכנולוגיה זו נעשה שימוש כדי ליצור מודלים תלת-ממדיים של קתדרלות גותיות על מנת לאפשר, לצד לימוד האדריכלות שלהן וביצוע מדידות מדויקות (כגון גבהים), לבדוק את איכות האדריכלות ולוודא שאין נזקים מבניים ומעמסים לקתדרלות העומדות על תילן כבר מאות שנים.
לובוטיים
לובוטיים (שם מדעי: Plesiopidae) היא משפחת דגי מסדרת הדקראים החיים בימים ובאוקיינוסים הטרופיים והסובטרופיים. במשפחה סוג יחיד - לובוט בו שני מינים. הם קרוביהם של המשפחות Datnioididae וHapalogenyidae.
דגים אלה יכולים להגיע לאורך 1.10 מטר והם בעלי גוף עגלגל עם סנפיר גב ישר גדול המתעקל בסופו וזנב גדול עם סנפיר שת גדול. הראש וסנפירי החזה קטנים והפיות מגודלים.
הדגים חיים באוקיינוס הפתוח ברחבי האוקיינוס האטלנטי מחופי אמריקה עד לחופי הים התיכון ובאוקיינוס השקט. הם טורפים בעיקר דגי סרדין ואנשובי וגם מגוון מיני סרטנים. בתורם הם נאכלים על ידי כרישים ודגי גרם גדולים יותר.
ענתות (אתר מקראי)
עֲנָתוֹת היא אתר מקראי, צפונית מירושלים, אשר מזוהה ככפר הכלולה בפרברי העיר נוב. ואילו יש המזהים אותו עם מיקומו של הפרבר הערבי ענאתא. הכפר היה ממוקם בדרך העתיקה היורדת מגבע אל עין פרת - היום כ-5 ק"מ ממזרח לכביש 60 בקטע בין ירושלים לרמאללה. לפי הסברה, מקומה של ענתות הקדומה, עיר הכהנים בתחום נחלת שבט בנימין שבה נולד ירמיהו הנביא, הייתה מצויה בגבעה "ראס אל-חָרוּבָּה" - גובה 748 מטר - היום בכפר ענאתא.
מקור השם
השם ענתות מכיל את שם אלת המלחמה הכנענית ענת, ועל כן סוברים כי העיר נקראה כך על שם במה קדומה, מקום פולחן עתיק לאלה זו, שהיה בה לפני ההתנחלות הישראלית או אף אחר כך. אתר כנעני נוסף שהוקדש לאלה היה מצוי ב"בית ענת".
אזכורים במקרא
לפי הכתובים במקרא העיר ענתות הייתה מיושבת בבני ישראל מתקופת ההתנחלות של שבטי ישראל בארץ בימי יהושע בן נון ועד לימי בית שני.
בעת חלוקת ארץ כנען לשבטי ישראל ניתנה ענתות לנחלת שבט בנימין, אך על פי הגורל שנערך במשכן שילה הפכה לאחת משלוש עשרה ערי הכהנים, וכן כאחת מערי המקלט. וכך כתוב בספר יהושע: "וּמִמַּטֵּה בִנְיָמִין, אֶת-גִּבְעוֹן וְאֶת-מִגְרָשֶׁהָ, אֶת-גֶּבַע, וְאֶת-מִגְרָשֶׁהָ. אֶת-עֲנָתוֹת, וְאֶת-מִגְרָשֶׁהָ, וְאֶת-עַלְמוֹן, וְאֶת-מִגְרָשֶׁהָ: עָרִים, אַרְבַּע. כָּל-עָרֵי בְנֵי-אַהֲרֹן, הַכֹּהֲנִים--שְׁלֹשׁ-עֶשְׂרֵה עָרִים, וּמִגְרְשֵׁיהֶן".
שלמה המלך הדיח את אביתר הכהן מכהונתו כתגובה להשתתפותו במרד אדוניה וציווה עליו לשוב אל שדותיו בענתות "וּלְאֶבְיָתָר הַכֹּהֵן אָמַר הַמֶּלֶךְ עֲנָתֹת לֵךְ עַל שָׂדֶיךָ כִּי אִישׁ מָוֶת אָתָּה וּבַיּוֹם הַזֶּה לֹא אֲמִיתֶךָ כִּי נָשָׂאתָ אֶת אֲרוֹן ה' אלוהים לִפְנֵי דָּוִד אָבִי וְכִי הִתְעַנִּיתָ בְּכֹל אֲשֶׁר הִתְעַנָּה אָבִי"(מלכים א' פרק ב פס' כו).
ענתות מוזכרת כעירו של ירמיהו הנביא לפי ספר ירמיהו: "דִּבְרֵי יִרְמְיָהוּ, בֶּן-חִלְקִיָּהוּ, מִן-הַכֹּהֲנִים אֲשֶׁר בַּעֲנָתוֹת, בְּאֶרֶץ בִּנְיָמִן" (פרק א' א'). אנשי ענתות מתנכלים לירמיהו בשל נבואותיו וה' מצווה אותו :"לָכֵן, כֹּה-אָמַר ה' עַל-אַנְשֵׁי עֲנָתוֹת, הַמְבַקְשִׁים אֶת-נַפְשְׁךָ, לֵאמֹר: לֹא תִנָּבֵא בְּשֵׁם ה', וְלֹא תָמוּת בְּיָדֵנוּ" (פרק י"א, כ"א) . ובפסוק הבא גם נקבע גורל תושבי ענתות: "לָכֵן, כֹּה אָמַר ה' צְבָאוֹת, הִנְנִי פֹקֵד, עֲלֵיהֶם: הַבַּחוּרִים, יָמֻתוּ בַחֶרֶב, בְּנֵיהֶם וּבְנוֹתֵיהֶם, יָמֻתוּ בָּרָעָב. וּשְׁאֵרִית, לֹא תִהְיֶה לָהֶם: כִּי-אָבִיא רָעָה אֶל-אַנְשֵׁי עֲנָתוֹת, שְׁנַת פְּקֻדָּתָם" (שם, כ"ב - כ"ג).
ירמיהו הנביא קונה בענתות על פי צו אלוהי את השדה של חנמאל בן שלום, בן דודו (שם פרק ל"ב).
ישעיהו הנביא מתאר את מסלול הנסיגה של אשור מממלכת יהודה וכולל את העיר ענתות בין הערים שיהיו במסלול הנסיגה. וכך כתוב בספר ישעיהו (בהשמטות) :" לָכֵן, כֹּה אָמַר ה' צְבָאוֹת, אַל-תִּירָא עַמִּי יֹשֵׁב צִיּוֹן, מֵאַשּׁוּר; בַּשֵּׁבֶט יַכֶּכָּה, וּמַטֵּהוּ יִשָּׂא-עָלֶיךָ בְּדֶרֶךְ מִצְרָיִם... בָּא עַל-עַיַּת, עָבַר בְּמִגְרוֹן; לְמִכְמָשׂ יַפְקִיד כֵּלָיו. עָבְרוּ מַעְבָּרָה, גֶּבַע מָלוֹן לָנוּ; חָרְדָה הָרָמָה, גִּבְעַת שָׁאוּל נָסָה. צַהֲלִי קוֹלֵךְ, בַּת-גַּלִּים; הַקְשִׁיבִי לַיְשָׁה, עֲנִיָּה עֲנָתוֹת. נָדְדָה, מַדְמֵנָה; יֹשְׁבֵי הַגֵּבִים, הֵעִיזוּ. עוֹד הַיּוֹם בְּנֹב לַעֲמֹד; יְנֹפֵף יָדוֹ הַר בית (בַּת-) צִיּוֹן, גִּבְעַת יְרוּשָׁלִָם. (פרק י', כ"ד- ל')
בספר נחמיה מוזכר ענתות כשם פרטי, בין אלה הכורתים אמנה. וכך כתוב בפרק י' (בהשמטות): " וּבְכָל-זֹאת, אֲנַחְנוּ כֹּרְתִים אֲמָנָה וְכֹתְבִים; וְעַל, הֶחָתוּם, שָׂרֵינוּ לְוִיֵּנוּ, כֹּהֲנֵינוּ. וְעַל, הַחֲתוּמִים: נְחֶמְיָה הַתִּרְשָׁתָא בֶּן-חֲכַלְיָה, וְצִדְקִיָּה. . רָאשֵׁי, הָעָם: ..חָרִיף עֲנָתוֹת. (פסוקים א'-כ')
ובפרק י"א בספר נחמיה מובאות הערים שישובן חודש בימי בית שני וגם ענתות נמנית עמן. וכך כתוב (בהשמטות) : וּפְקִיד הַלְוִיִּם, בִּירוּשָׁלִַם--עֻזִּי בֶן-בָּנִי בֶּן-חֲשַׁבְיָה, בֶּן-מַתַּנְיָה בֶּן-מִיכָא: מִבְּנֵי אָסָף הַמְשֹׁרְרִים, לְנֶגֶד מְלֶאכֶת בֵּית-הָאֱלֹהִים... וּבְנֵי בִנְיָמִן, מִגָּבַע, מִכְמָשׂ וְעַיָּה, וּבֵית-אֵל וּבְנֹתֶיהָ. עֲנָתוֹת נֹב, עֲנָנְיָה. חָצוֹר רָמָה, גִּתָּיִם. חָדִיד צְבֹעִים, נְבַלָּט. לֹד וְאוֹנוֹ, גֵּי הַחֲרָשִׁים. וּמִן-הַלְוִיִּם--מַחְלְקוֹת יְהוּדָה, לְבִנְיָמִין. (פסוקים כ"ב - ל"ו)}
על העיר המקראית
נגה הראובני בספרו אור חדש על ספר ירמיהו מנסה ללמוד מתוך נבואות ירמיהו על חיי היום-יום בעיר המקראית. הוא יוצא מההנחה כי ירמיהו הנביא, אף על פי שהיה "מן הכהנים אשר בענתות בארץ בנימין" (יר' א, א; כט, כז), הוא לא שרת בכהונה. ענתות הייתה עירו של אביתר הכהן, ושם ישב לאחר ששלמה המלך הדיחו מן הכהונה (ספר מלכים א' ב, כז). יש לשער לפיכך, שמשפחת הכהנים אליה השתייך ירמיהו הייתה מצאצאי אביתר לבית עלי הכהן ולא מבני צדוק שהיו כהני המקדש בירושלים.
ימי חייו הרגילים עברו כדרך כל תושבי ענתות. הוא עבד בשדות משפחתו בענתות ואף היה רועה את צאנו עם רועי ענתות. נגה הראובני מפרט את ממצאיו לגבי אורח החיים של תושבי ענתות:
תשובתם של אנשי ענתות המקראית
במדרש רבה מובא שאנשי ענתות עשוּ תשובה ובשל כך בוטלה גזרת הכליה שנגזרה עליהם:
נמס ממך (שיר)
נמס ממך הוא סינגל שהוקלט על ידי הזמר הישראלי עומר אדם. הוא יצא לאור ב-3 במאי 2010 על ידי חברת התקליטים פליי רקורדס, כסינגל מוביל מתוך האלבום נמס ממך.
רקע וכתיבה
השיר נכתב והולחן על ידי דורון מדלי ויוני רועה והופק על ידי תמיר צור. הוא הוצג כמועמד לכניסה למצעד הפזמונים השבועי של רשת ג' ב-27 במאי 2010. בשבוע לאחר מכן לא הצליח להיכנס למצעד. במצעד הפזמונים העברי השנתי ב-2010 דורג במקום ה-17, אף על פי שלא נכנס למצעד השבועי של אותה התחנה.
וידאו קליפ
ל"נמס ממך" לא הופק וידאו קליפ רשמי, אולם ב-27 בינואר 2013 פורסם אודיו שלו בערוץ היוטיוב הרשמי של אדם. נכון לאוגוסט 2022 צבר הסרטון למעלה מ-2.8 מיליון צפיות.
גרסת כיסוי
בשנת 2014 השיר בוצע על ידי איזי, האולטראס, נאור אורמיה וענבל ביבי כחלק מפרויקט הסופרגרופ.
זרימה דחיסה במספרי מאך נמוכים
זרימה דחיסה במספרי מאך נמוכים (נקרא גם זרימה דחיסה זוחלת) היא תחום במכניקת זורמים העוסק בזורמים דחיסים (בעלי צפיפות משתנה, ρ≠const) אשר נעים במהירות איטית ולכן בעלי מספר מאך נמוך. בדרך כלל עבור מספר מאך קטן מ-0.3 נקבל שזורם דחיס מתנהג כזורם בלתי דחיס. אולם ישנה גם דחיסות הנובעת מצמיגות במספרי ריינולדס נמוכים, ובמקרים אלו נקבל שהדחיסות לא משפיעה על משוואות התנע כי האינרציה זניחה, אבל היא אכן משפיעה על משוואת הרציפות (משוואת שימור המסה).
התנהגות בלתי דחיסה במספרי מאך נמוכים
במהירויות נמוכות, עבור מספר מאך קטן מ-0.3 (Ma<0.3), הצפיפות של הזורם נשארת קבועה (בקירוב טוב), ולכן זורם דחיס מתנהג כמו זורם בלתי-דחיס. באווירודינמיקה, כאשר כלי טיס נעים באוויר, מולקולות האוויר בסמוך לכלי הטיס מופרעות וזזות בהתאם למבנה האווירודנמי ולמהירות. אך כאשר מדובר במהירויות נמוכות, בדרך כלל במהירויות של פחות מ-250mph ( 402.34 קמ"ש), מתקבל שצפיפות האוויר נשארת קבועה. מבחינה מתמטית:
שימור תנע:
זרימה איזנטרופית:
נציב את משוואה (2) ל (1):
במספרי מאך קטנים (M<0.3), נקבל ש M^2 יהיה קטן מאוד, ולכן צד שמאל של המשוואה יהיה קטן מאוד. כלומר, נקבל שהשינוי בצפיפות יהיה קטן. ולכן בזרימה במספרי מאך נמוכים נוכל להזניח דחיסות.
זרימה בצינור
בעיה נפוצה במכניקת זורמים מתוארת על ידי משוואת האגן-פואזיי (Hagen–Poiseuille),המשוואה מתארת את פרופיל המהירות ואת פילוג הלחץ בזורם הזורם דרך צינור גלילי אופקי. נפתח את המשוואה עבור זרימה דחיסה במספרי מאך נמוכים. הנחות:
(1) זרימה תמידית
(2) בעיה אקסיסימטרית
(4)
משוואת הרציפות (משוואת שימור המסה): משוואת שימור התנע: מאנליזה ממדית על משוואת התנע בכיוון z נקבל: נעשה אינטגרציה פעמיים על מנת לקבל את פרופיל המהירות: תנאי שפה:
נציב את תנאי השפה ונקבל את C1 ואת C2 : נרצה למצוא קשר בין הלחץ לצפיפות, ניעזר במשוואת המצב לגזים אידיאליים: עבור R=constant; T=constant, נקבל: קיבלנו קשר ליניארי בין הלחץ לצפיפות. נציב למשוואת הרציפות (I) : נבצע אינטגרציה לפי r על כל צד של המשוואה: נשווה בין צידי המשוואה ונקבל: קיבלנו את פרופיל המהירות ואת פילוג הלחץ בצינור.
אליהו הכרמלי
אליהו הכרמלי (לולו) (ט' בתמוז תרנ"ב, 1 באוגוסט 1891 – ג' בטבת תשי"ג, 21 בדצמבר 1952) היה איש ציבור ישראלי שכיהן כחבר הכנסת מטעם מפא"י.
ביוגרפיה
הכרמלי נולד בשם אליהו לולו בחיפה בשנת 1891. את לימודיו התיכוניים סיים בבית ספר "כל ישראל חברים" בחיפה, לאחריהם השתלם בבית המדרש למורים "כל ישראל חברים" בפריז שבצרפת.
בשנים 1920–1930 עסק בהוראה והיה מורה ומחנך במנחמיה, יבנאל וטבריה. בתקופה זו שימש יו"ר סניף הסתדרות המורים בגליל התחתון. פעילותו הציבורית התרחבה מעבר לתחום ההוראה, בהיותו יו"ר הסתדרות "חלוצי המזרח" (לימים ספרדים ועדות מזרח) היה ציר באספת הנבחרים השנייה.
לאחר קום המדינה נבחר לכהן כחבר הכנסת, תפקיד בו שימש עד לפטירתו. לאורך ארבע שנות כהונתו, בשתי כנסות, היה חבר ועדת החינוך והתרבות וועדת השירותים הציבוריים. הכרמלי פעל למען עליית עדות המזרח לארץ ישראל ונחשב כלוחם למען זכויותיהן בשנותיה הראשונות של המדינה.
נפטר ב-1952 בירושלים ונקבר בחיפה.
XSS
XSS (אנגלית: Cross Site Scripting) היא התקפה נגד גולש אינטרנט, המנוצלת באמצעות פגיעות ביישומי אינטרנט ומאפשרת לתוקף להזריק סקריפט זדוני שמטרתו לרוץ בדפדפנים של משתמשי מערכת אחרים.
בעת הרצת הקוד יוכל התוקף לבצע פעולות בשמו של המשתמש בשירות על ידי ניצול מגבלות בפרוטוקול HTTP ואף לגנוב את מזהה המשתמש.
רקע
בעבר, עם תחילת השימוש בשפת JavaScript (ובתסריטי צד לקוח בכלל), הובן לראשונה כי יש סכנה כאשר המשתמש מריץ קוד שנשלח אליו על ידי שרת אינטרנט. אחת מהבעיות המרכזיות הייתה שלקוד זה הייתה גישה לכל החלונות הפתוחים של הדפדפן, ולכן אתר אינטרנט זדוני יכול היה לנסות לגנוב מידע שהמשתמש הכניס לאתרים אחרים שבמקרה היו פתוחים באותו זמן בחלונות אחרים של הדפדפן. על מנת לתקן בעיה זו, פותחה בדפדפני אינטרנט מדיניות "אותו המקור" (same origin policy). במסגרת מדיניות זו, קוד שנשלח על ידי שרת אינטרנט יכול היה לגשת רק למידע שמקורו באתרים מאותו שם תחום ועל גבי אותו פרוטוקול. כך, אתרי אינטרנט זדוניים יכלו לגשת רק למידע שהם עצמם יצרו.
באופן כללי, פרצות XSS לרוב מנוצלות על מנת לעקוף מדיניות זו. ניצול הפרצות מורכב ממציאת דרכים להזריק קוד זדוני לעמודים השייכים לתחומים אחרים, ועל ידי כך לתת למנצל הפרצה גישה למידע רגיש של אתרים אלו.
סוגי XSS
ניתן לחלק את פרצות ה- XSS לשלושה סוגים.
XSS Reflected
פרצת XSS זמנית (נקראת גם Reflected) היא הסוג הנפוץ ביותר של פרצות XSS. כאשר דף אינטרנט משתמש בקלט מהמשתמש בייצור עמוד HTML דינמי, ולא מוודא שאין קוד זדוני בקלט זה, האתר עלול להיות פגיע לפרצת XSS זמנית. הדוגמה הנפוצה ביותר למצב כזה היא מנועי חיפוש. לרוב, מנוע חיפוש יציג את המחרוזת שהמשתמש ביקש לחפש בתוצאות החיפוש. אם מחרוזת זו מכילה קוד זדוני ומנוע החיפוש לא מסיר אותו לפני ההצגה של התשובה, הקוד יהיה חלק מעמוד התשובה של המנוע.
במבט ראשון פרצה זו לא נראית מסוכנת למדי, מכיוון שלכאורה המשתמש יכול להשפיע אך ורק על עמודים שאותם הוא עצמו רואה. אולם, עם מעט הנדסה חברתית האקר יוכל לשכנע משתמש תמים לגשת לכתובת של אתר מוכר לו, כאשר הכתובת תזריק קוד זדוני לעמוד התוצאות, ובכך תתן להאקר שליטה מלאה על התוכן של עמוד זה.
XSS Stored
פרצת XSS קבועה (נקראת גם Stored או Second-order) מהווה את הסוג המסוכן ביותר של פרצות XSS. הפרצה לרוב תימצא באתר המאחסן באופן תמידי קלט ממשתמש מסוים, בלי לוודא שהקלט לא מכיל קוד זדוני, ולאחר מכן מציג תוכן זה למשתמשים אחרים. דוגמה קלאסית לאתר כזה היא פורום המאפשר למשתמשים בו להציב הודעות הניתנות לצפייה על ידי שאר המשתמשים. האקר המציב הודעה המכילה קוד זדוני, יוכל למשל לגנוב את נתוני האימות של כל המשתמשים הצופים בהודעה, ולהתחזות אליהם לאחר מכן.
כופיתיים
כופיתיים (שם מדעי: Caproidae) הם משפחת דגי שונית מסדרת הדקראים החיים בים. במשפחה 2 סוגים החיים כיום, בהם 12 מינים.
XSS
תרחישי ניצול אפשריים
השמות בתרחישים לקוחים מתוך השמות הסטנדרטיים לתרחישי אבטחה
כופיתיים
הם בעלי גוף אדום מגודל עם סנפירי חזה קטנים, ראשים גדולים ופיות הפונים מעלה. לתזונתם הם מחפשים יצורים קטנים, אותם שואבים בשפתיהם.
XSS
דוגמאות לניצול של פרצות XSS
ניתן למצוא באינטרנט מאות דוגמאות של ניצול פרצות XSS. להלן מספר דוגמאות בולטות.
הגנה מפרצות XSS
הגנה אמינה מפרצות XSS דורשת קידוד של כל תגי ה- HTML המיוחדים הקיימים במידע שעלול להכיל קוד זדוני (למשל כזה המגיע מהמשתמש). לרוב פעולה זו מתבצעת לפני ההצגה עצמה של התוכן, ולשפות תכנות רבות יש ספריות המספקות שירות זה. (נקרא בהקשר הזה לרוב quoting או escaping).
לדוגמה, נניח שהמשתמש הכניס את המחרוזת הבאה: alert('xss'); קידוד נכון של המחרוזת יהפוך אותה לצורה הזו:
הצורה המקודדת תיראה בתוך עמוד HTML בדיוק כמו המחרוזת שהמשתמש הכניס, אולם הקוד (שבמקרה זה מקפיץ חלון עם המחרוזת "XSS") לא ירוץ.
הבעיה הגדולה ביותר עם הגנה מפני פרצות XSS היא שהגנה בצורה המתוארת למעלה, למעשה מונעת מהמשתמש להכניס כל דבר שאינו טקסט פשוט אל תוך עמודי HTML. אם נדרש לאפשר למשתמש הכנסת תוכן מעבר לטקסט פשוט, יש להפריד בין תגי HTML חוקיים לכאלו שאינם חוקיים, ומשימה זו היא קשה הרבה יותר, מכיוון שכל מקרה דורש טיפול לגופו.
מיכאיל מטבר
חייו
מיכאיל נולד לאחר מות אביו, והתחנך בטבר. לאחר פטירת אחיו קיבל את נסיכות טבר. בשנת 1294 התחתן עם אנה, בת נסיך רוסטוב. עם פטירת אנדרי השלישי, נסיך ולדימיר החל מאבק על כס הנסיכות בין מיכאיל לבין יורי, נסיך מוסקבה. מאבק זה שנמשך כל תקופת שלטונו של מיכאיל והיה סממן של עליית נסיכות מוסקבה. שני הנסיכים נסעו לאורדת הזהב אך אישור החאן התקבל על ידי מיכאיל. הוא חזר לרוסיה והפך לנסיך ולדימיר.
בחליפת מכתבים עם ראש הכנסייה מקונסטנטינופול תוארו של מיכאיל הוא "הנסיך הגדול של כלל רוסיה" זו הפעם ראשונה שתואר זה נמצא בכתובים, ומעריכים שהוא הוגדר בשנת 1305.
בשנת 1317 התחדש המאבק בינו לבין יורי, נסיך מוסקבה. בקרב בין הכוחות של מיכאיל והכוחות המשותפים של נסיכות מוסקבה והטטרים ניצחו כוחותיו של מיכאיל. אשתו ואחיו של יורי נלקחו בשבי. אשתו של יורי הייתה אחותו של חאן אורדת הזהב, ונפטרה בטבר בהיותה בשבי. שני הנסיכים הרבים נסעו לאורדת הזהב. לאחר משפט, הנסיך נלקח לכלא והוצא להורג לאחר כחודש. רק כעבור שנה הועברה גופתו לטבר, והוא נקבר בקתדרלה העירונית.
איינרו
בעיר מתגוררות קבוצות אתניות רבות (קתולים, פרוטסטנטים, מוסלמים) בשלום, והמשאבים העיקריים המגודלים בה הם שיחי קפה.
הרס איינרו
במהלך הכיבוש האינדונזי (1975-1999), איינרו היה מרכז השליטה של הצבא האינדונזי (TNI). ולכן בחודשיים שקדמו ל-30 באוגוסט 1999 (תאריך קבלת העצמאות), נכנסו מליציות חמושות ופגעו בבסיס החיילים. כתוצאה מכך סבלה העיר איינרו מהרס כמעט מוחלט ויותר מ-95 אחוזים מבנייניה נהרסו.
מכבי באר שבע
למועדון קיימת מחלקת נוער וכן קבוצת כדורגל נשים, מכבי באר שבע/לי, המשחקת בליגת העל לנשים.
היסטוריה
המועדון הוקם בשנת 1950 ומעולם לא שיחק בליגה הראשונה. לקבוצה מספר אוהדים מועט ביותר בשל יריבתה העירונית הפועל באר שבע, אשר משחקת שנים רבות בליגות הבכירות ונאהדת על ידי רוב כמעט מוחלט מתושבי באר שבע.
בתחילת העשור הראשון של המאה ה-21 עלתה הקבוצה 3 ליגות תוך 4 שנים. היא עלתה מליגה ב' לליגה א' בשנת 2002, המשיכה לליגה הארצית בשנת 2004, וכעבור עונה אחת עלתה לליגה הלאומית.
בעונת שיחקה הקבוצה בליגה הלאומית וכעבור עונה אחת נשרה בחזרה לליגה הארצית.
עונת הייתה עונה קשה ורעה במיוחד בשביל הקבוצה, כאשר ירדה לליגה א'. ירידתה הוכרזה רשמית כבר בסיום המחזור ה-27, כאשר הובסה בחוץ 3-0 על ידי סקציה נס ציונה, והפער בינה לבין המקום העשירי אשר מוביל להישארות בליגה עמד על 19 נקודות, כאשר 18 נשארו בקופה. בזאת הצטרפה קבוצת מכבי באר שבע לרשימה ארוכה של מועדוני כדורגל קטנים אשר פרחו ועלו ליגות רבות במספר שנים קטן ומיד לאחר מכן הידרדרו בחזרה לליגות הנמוכות.
בסיום עונת הקבוצה עלתה לליגה הלאומית בעקבות שינוי מבנה הליגות, לאחר ניצחון 0-1 על הפועל קטמון ירושלים במחזור האחרון.
בסיום עונת נשרה שוב לליגה א', לאחר שסיימה במקום ה-15 והלפני אחרון בליגה הלאומית.
בסיום עונת הייתה אמורה הקבוצה לרדת לליגה ב', לאחר שנוצחה בפלייאוף על ידי הפועל הוד השרון, אך בעקבות פירוקה של קבוצת מכבי עירוני בת ים, נשארה מכבי באר שבע בליגה א'.
בסיום עונת ירדה לליגה ב', לאחר שסיימה במקום ה-15 והלפני האחרון, ולאחר 13 שנה בשלוש הליגות הראשונות.
בסיום עונת שרדה הקבוצה בליגה ב'. במהלך עונה זאת הועברה הקבוצה לבעלות חדשה.
בתחילת עונת יצאה הקבוצה לדרך חדשה תחת חזון של "יצירת בית לשחקנים מקומיים", כאשר סגל הקבוצה בוסס רק על שחקנים מהעיר באר שבע, הקבוצה סיימה את העונה במקום ה-6.
בסיום עונת 2020-2021 העפילה הקבוצה בחזרה לליגה ב' דרך משחקי המבחן כשניצחה במשחק המכריע בדרבי את מועדון ספורט באר שבע 0-3.
בעונת 2022-2023 נשרה בקבוצה לליגה ג׳ לאחר שסיימה את העונה במקום האחרון ביחד עם הפועל אשקלון.
כנסיית השלום בסנסוסי
אבן הפינה של הכנסייה הונחה ב-14 באפריל 1845, והיא קודשה ב-24 בספטמבר 1848. עבודות הבנייה נמשכו עד 1854.
תיאור
הכנסייה היא בזיליקת עמודים עם שלוש ספינות וללא טרנספט, ולצידה נבנה מגדל פעמונים. הספינה המרכזית היא בגובה 13.5 מטרים, והיא משתרעת מעל שני המסדרונות הצדדיים. ארקדת קשתות מסמנת את נקודת ההצטלבות בין הספינות.
פרידריך וילהלם הרביעי הורה לבנות תקרת משושים בחלק הפנימי של הכנסייה, עם כוכבים בצבע זהב על הרקע הכחול שבפאנלים. הוא האמין כי העיצוב של המבנים הנוצריים הקדומים, שהומרו משווקים ומבנייני ציבור, הוא ראוי ביותר. האפסיס של הכנסייה מקושט בפסיפס ונציאני מקורי מהמאה ה-13. הפסיפס היה בעבר בכנסיית סן קפריאנו שעל האי מוראנו בלגונה של ונציה, עד שזו ננטשה. בעת שהיה יורש העצר רכש פרידריך וילהלם את הפסיפס תמורת סכום של כ-385 טאלרים, והביא אותו לפוטסדאם דרך תעלה.
ציור הקיר הראשי של הכנסייה מתאר את ישו המחזיק בידו את ספר החיים כשידו הימנית מורמת בברכה. משני צדדיו מצוירים מריה ויוחנן המטביל. לידם מצוירות דמויותיהם של פטרוס וסיפריאן הקדוש, שהיה מרטיר שהוצא להורג בשנת 258. כאלגוריה לרוח הקודש מצוירת יונה על קצה ההמיספירה. מעל ראשיהם של המלאכים רפאל ומיכאל מצויר טלה בוהק כסמל לישו. על האפסיס יש כתובת בלטינית שתורגמה על ידי מרטין לותר, והיא תרגום של פסוק ח' בפרק כ"ו שבספר תהילים ("אדוני, אהבתי מעון ביתך ומקום משכן כבודך").
חופת המזבח, הניצבת על ארבעה עמודים בצבע ירוק כהה, הוקמה מאבן ישפה סיבירית, והוענקה כמתנה על ידי הצאר ניקולאי הראשון, שהיה חותנו של המלך. היא הותקנה בכנסייה ב-1842.
הבפטיסטריום לשעבר של הכנסייה נמצא במסדרון הימני. האבן בצורת משושה הועברה ממנו ב-1965. האלמנט הנגדי לבפטיסטריום הוא חדר תשמישי הקדושה שבמסדרון השמאלי. לאחר מותו של פרידריך וילהלם הרביעי הוא שימש באופן זמני כמאוזוליאום עבורו ועבור נפטרים אחרים מבית הוהנצולרן. ב-1920 נקבר בחדר בנו הצעיר של וילהלם השני, הקיסר הגרמני האחרון. ב-1931 הועברה הגופה למקדש העתיקות.
הקריפטה המלכותית נמצאת מתחת לשני גושי שיש, הניצבים בתוך הרצפה באזור שלפני מדרגות המזבח. פרידריך וילהלם הרביעי מת ב-2 בינואר 1861, ולאחר קידוש הקריפטה באוקטובר 1864 הועבר אליה ארון המתים שלו. אולם, לבו של המלך נקבר בארמון שרלוטנבורג שבברלין. ב-1873 נקברה בחדר אליזבת לודוויקה, אשתו של הקיסר. שנה אחת לאחר קידוש הקריפטה הושלם ריצוף הכנסייה לפי הוראותיו של פרידריך וילהלם הרביעי.
מגדל הפעמונים מתנשא לגובה של 42 מטרים בצד הדרומי של הכנסייה, והוא מבוסס על העיצוב של המגדל בכנסיית סנטה מריה אין קוסמדין שברומא. על האדיקולה שבצד המזרחי נמצא פרסקו המתאר את ישו בגת שמנים. למגדל יש שבע קומות פתוחות. ארבעת הפעמונים מצלצלים מהקומה השלישית שמעל מנגנון השעון. ב-1917 וב-1945 הם נלקחו מהמגדל על מנת לשמש כחומר גלם עבור המאמץ המלחמתי, אך בשתי הפעמים ניצלו מגורל זה.
הנרתקס שמול הצד המערבי של הכניסה נפתח אל החצר הפנימית (אטריום) המוקפת בארקדה. פסל ישו הענק שעל המזרקה הוא העתק של פסל שנוצר ב-1821 על ידי ברטל תורבלדסן, ונמצא בכנסיית גבירתנו שבקופנהגן. על קצה המזרקה יש כתובת ביוונית עתיקה שמשמעותה היא "נקה אותי מחטאי ולא רק את פני".
פרידריך וילהלם הרביעי הורה לבנות שתי כניסות לפארק שבו נמצאת הכנסייה. אחת מהן הייתה שער משני וקטן ליד הגדר הירוקה, ודרכו ניתן היה להיכנס לאדמות הכנסייה. הכניסה השנייה איננה בשימוש כיום, והיא שוכנת על הקצה המזרחי של הפארק, ליד האובליסק. שער שלושת המלכים נבנה על ידי לודוויג הסה בסגנון קלאסי, ומאפייניו הבולטים הם הפסלים של המלכים דוד, שלמה וקרל הגדול.
מאוזוליאום הקיסר פרידריך
מאוזוליאום הקיסר פרידריך נבנה בצד הצפוני בין 1888 ל-1890. התוכניות למאוזוליאום הוכנו על ידי יוליוס קארל רשדורף, שתכנן גם את קתדרלת ברלין, והן היו בסגנון רנסאנס איטלקי גבוה עם השפעה של אדריכלות הבארוק. האבטיפוס של המאוזוליאום הוא קפלת הקבר הקדוש שבעיירת השוק האיטלקית איניצ'ן, שבעצמה מבוססת על הקפלה שבגבעת הגולגולתא בירושלים.
המאוזוליאום הוא מבנה כיפתי עם קו מתאר אליפטי ועם חדר מזבח מלבני. פנים המאוזוליאום כולל גלריה היקפית וגג כיפתי, הנתמך על ידי שני עמודים שחורים. בצד הפנימי של הגג יש פסיפס המראה מלאכים ועצי דקל.
במרכז הרוטונדה ניצבים סרקופגים משיש שבהם טמונים גופותיהם של הקיסר פרידריך השלישי ואשתו ויקטוריה, שהייתה הנסיכה המלכותית של בריטניה הגדולה ואירלנד. התבליטים (Effigy) נוצרו על ידי הפסל הגרמני ריינהולד בגאס, שהשלים גם את הסרקופגים הניצבים על הקירות הצדדיים של חדר המזבח ומכילים את שרידיהם של הנסיכים זיגיסמונד (1864–1866) וואלדמאר (1868–1879), שנולדו לזוג המלכותי אך מתו בגיל צעיר. הם הועברו למאוזוליאום מכנסיית השלום.
ארונו של "המלך החייל" פרידריך וילהלם הראשון הוצב על מדרגות המזבח ב-1991. לאחר מותו הוא נקבר בכנסיית גארניסון שאינה קיימת יותר, והארון שלו הועבר זמן קצר לפני סוף מלחמת העולם השנייה, בדומה לבנו פרידריך הגדול. עד 1953 שכן הארמון באליזבתקירכה שבמארבורג, ועד 1991 בטירת הוהנצולרן שבבאדן-וירטמברג. סרקופג השיש השחור המקורי נהרס ב-1945, והנוכחי הוא העתק מנחושת.
מרפסת היילסברון
תבליט השיש בחלק הדרומי של הארקדה הוא ככל הנראה העבודה האחרונה של הפסל כריסטיאן דניאל ראוך, והוא מתאר את משה רבנו מתפלל ונשען על אהרון הכהן וחור.
במקביל לארקדה הדרומית נמצא הקלויסטר עם מרפסת היילסברון, שהיא היציאה לגני מארלי שבהם שוכנת הכנסייה. המרפסת היא העתק של מרפסת רומית בקלויסטר שבעיירה היילסברון בפרנקוניה. האדריכל לודוויג פרדיננד הסה שהה שם במסע לימודי ב-1828, והמרפסת תפסה את תשומת לבו. הוא הורה לאומן הברלינאי טוביאס פיילנר לחקות את הכניסה באמצעות טרקוטה אדומה, אך פרידריך וילהלם הרביעית דחה את תוכניתו של הסה. עם זאת, הוא הורה לבנות את המרפסת שנתיים לאחר מותו של המלך. המקור מקלויסטר היילסברון הובא למוזיאון הלאומי בנירנברג, ובשלהי מלחמת העולם השנייה כמעט ונהרס.
הפארק
גן השלום, השוכן בגבול עם העיר בצד המזרחי, נשתל עם קבוצות קטנות של עצים ושיחים ובמרכזו ניצבת "בריכת השלום", המשתרעת בצד הצפוני ובצד המזרחי של הכנסייה. גני מארלי, המשתרעים על פני 30 דונם, צמודים לכנסייה מצידה המערבי. השילוב בין השתילה החסכונית במקום של עצים ושיחים, המרפסות, ערוגות הפרחים והפסלים, מחזקים את דימויו הרומנטי של המקום.
שולת!!!1
החלפת ה-! ל-1 במילה נבעה במקור מכך שהסימן "!" מתקבל על ידי לחיצה בו-זמנית במקלדת על המקשים Shift ו-1, והלחיצה הממושכת שיצרה את ריבוי סימני הקריאה הסתיימה כאשר מקש ה-Shift נעזב לפני מקש ה-1.
רקע
השימוש ב-"שולת!!!1" מהווה סאטירה על עגת ה"פקצות" באינטרנט העברי: שגיאת הכתיב המכוונת ההופכת את הט' לת', הריבוי הצעקני של סימני הקריאה, בנוסף להפיכת סימן הקריאה לספרה "1".
בעבודת הדוקטורט של חוקרת התרבות והטכנולוגיה כרמל ויסמן מוקדש פרק ל"שפת הפקצות". הפרק עוסק בכינון זהות מגדרית באמצעות שימוש בשפה. ויסמן מעריכה שהחלפת התווים אינה באה ליצור שפה מקודדת הבהירה רק ליודעי ח"ן, אלא נובעת משיקולים של אסתטיקה ועיצוב. זוהי שפה מתוחכמת מבחינה פונטית, המחייבת היכרות עם שתי שפות וארבעה סוגי כתב. בישראל היא מובלת על ידי בנות מתבגרות ברשת ובכך יוצרת תת-תרבות נשית בתוך המרחב האינטרנטי.
בספרו "מילון הסלנג המקיף" משנת 2005 הגדיר הבלשן והמילונאי הישראלי רוביק רוזנטל את הביטוי כך:.
וריאציות
אחת מהצורות הנפוצות ביותר של הביטוי היא "שולת!!!1", אולם ניתן למצוא באינטרנט דוגמאות רבות לשימוש בצורות "שולתת", "שולתתת", "שולתתתת" וכן הלאה. במקרים מסוימים ה-ת|ת' מוכפלת עשרות פעמים. מכיוון שיש הכותבים "שולתת!!!1" ביותר מ-ת' אחת, ומכיוון שהאות ט|ט' מוחלפת ב-ת' בכוונה, עולה שאין אפשרות, למעשה, להבדיל בין זכר לנקבה במהלך שימוש במונח זה.
ג'ף רוזן
ביוגרפיה
רוזן נולד בברוקלין וגדל בקווינס, ניו-יורק, לפני שמשפחתו עברה לניו ג'רזי שם למד בתיכון ווסט אסקס. הוא בעל תואר ראשון במדע המדינה מאוניברסיטת נורת'איסטרן בבוסטון. בשנים 1977–2006 ניהל רוזן ביחד עם אחיו, בארי, את חברת הצעצועים "רוז ארט", אותה מכרו בסכום המוערך ב-300 מיליון דולר. לאחר מכן הקימו האחים רוזן את חברת הבידור, הספורט והטלוויזיה "טרייאנגל" שבסיסה בפלורידה. רוזן היה מראשוני היוזמים להקמת ליגת הבייסבול הישראלית שפעלה במשך עונה אחת ב-2007. לפני שרכש את מכבי חיפה בדק רוזן אפשרות לרכוש את הפועל תל אביב אך חזר בו בשל מורכבות המהלך.
מכבי חיפה
ביולי 2007 רכש רוזן את מכבי חיפה שעלתה מהליגה הארצית ללאומית. בעונתו הראשונה כבעלים העמיד רוזן תקציב המוערך ב-700 אלף דולר והקבוצה, בהדרכתו של אבי אשכנזי, זכתה באליפות הליגה הלאומית ועלתה לליגת העל. בעונת 2008/09 העמיד רוזן תקציב של כ-2.5 מיליון דולר ושינה את שם הקבוצה למכבי "היט" חיפה. הקבוצה סיימה את העונה הסדירה במקום השלישי, הגיעה לגמר הפיינל פור (שם הפסידה למכבי תל אביב) ולגמר גביע המדינה (הפסידה להפועל חולון). מכבי חיפה סיימה את עונת 2009/10 במקום הרביעי והודחה על ידי נתניה בסדרת רבע גמר הפלייאוף. רוזן החליט למקד את מאמציו בשיפוץ היכל הספורט ברוממה. הוא שכנע את העירייה לגייס כספים לצורך הפרויקט והפחית משמעותית את ההשקעה בקבוצה. חיפה אירחה את משחקי הבית שלה בהיכל הספורט העירוני נשר בתקופת שיפוץ האולם ושקעה בתחתית הליגה תוך כדי חילופי מאמנים תכופים.